CELEX: 32014D0024(01)
Language: el
Date: 2014-06-05 00:00:00
Title: 2014/338/EE: Απόφαση της Ευρωπαϊκής Κεντρικής Τράπεζας, της 5ης Ιουνίου 2014 , που τροποποιεί την απόφαση ΕΚΤ/2010/23 σχετικά με την κατανομή του νομισματικού εισοδήματος των εθνικών κεντρικών τραπεζών των κρατών μελών με νόμισμα το ευρώ (ΕΚΤ/2014/24)

7.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 168/117
            
         ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 5ης Ιουνίου 2014
   που τροποποιεί την απόφαση ΕΚΤ/2010/23 σχετικά με την κατανομή του νομισματικού εισοδήματος των εθνικών κεντρικών τραπεζών των κρατών μελών με νόμισμα το ευρώ
   
      (ΕΚΤ/2014/24)
   
   
      (2014/338/EE)
   
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 32,
   Εκτιμώντας τα ακόλουθα:
   
               (1)
            
            
               Η απόφαση ΕΚΤ/2010/23 (1) θεσπίζει μηχανισμό για τη συγκέντρωση και κατανομή του νομισματικού εισοδήματος από πράξεις νομισματικής πολιτικής.
            
         
               (2)
            
            
               Το άρθρο 5 παράγραφος 2 της απόφασης ΕΚΤ/2010/23 ορίζει ότι από το ποσό του νομισματικού εισοδήματος κάθε ΕθνΚΤ πρόκειται να αφαιρείται ποσό το οποίο αντιστοιχεί σε τυχόν δεδουλευμένους ή καταβληθέντες τόκους επί των υποχρεώσεων που περιλαμβάνονται στη βάση υπολογισμού, και σύμφωνα με οποιαδήποτε απόφαση του διοικητικού συμβουλίου δυνάμει του δεύτερου εδαφίου του άρθρου 32.4 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας. Θα πρέπει να αποσαφηνιστεί ότι στο νομισματικό εισόδημα των ΕθνΚΤ που πρόκειται να συγκεντρώνεται θα πρέπει να προστίθεται και τυχόν εισόδημα από υποχρεώσεις που περιλαμβάνονται στη βάση υπολογισμού.
            
         
               (3)
            
            
               Η απόφαση ΕΚΤ/2010/23 θα πρέπει να τροποποιηθεί ανάλογα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποίηση
   Το άρθρο 5 παράγραφος 2 της απόφασης ΕΚΤ/2010/23 αντικαθίσταται από το ακόλουθο κείμενο:
   
      «2.   Το ποσό του νομισματικού εισοδήματος κάθε ΕθνΚΤ προσαρμόζεται κατά ποσό το οποίο αντιστοιχεί σε τυχόν δεδουλευμένους, καταβληθέντες ή εισπραχθέντες τόκους επί των υποχρεώσεων που περιλαμβάνονται στη βάση υπολογισμού, και σύμφωνα με οποιαδήποτε απόφαση του διοικητικού συμβουλίου δυνάμει του δεύτερου εδαφίου του άρθρου 32.4 του καταστατικού του ΕΣΚΤ.».
   
   Άρθρο 2
   Έναρξη ισχύος
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Φρανκφούρτη, 5 Ιουνίου 2014.
      
         
            Ο Πρόεδρος της ΕΚΤ
         
         Mario DRAGHI
      
   
   
      (1)  Απόφαση ΕΚΤ/2010/23, της 25ης Νοεμβρίου 2010, σχετικά με την κατανομή του νομισματικού εισοδήματος των εθνικών κεντρικών τραπεζών των κρατών μελών με νόμισμα το ευρώ (ΕΕ L 35 της 9.2.2011, σ. 17).